María Teresa González

María Teresa González  foi una escritora asturiana de la parroquia de Tremañes (Xixón).

A los diecisiete años entra como aprendiz na empresa d'aplicaciones elléctriques CRADY; nesta fábrica sigue trabayando hasta'l so cierre en 1987. Foi xuntal so maríu Vicente García Oliva una de les fundadores del nucleu xixonés de Conceyu Bable en 1975. Escribe los sos primeros poemes alrodiu del añu 1984. Gana dellos concursos lliterarios y asoleya poesía en diverses publicaciones. 

En 1987 da a estampa'l so primer llibru de poemes: Collaciu de la nueche. Con 37 años emtama a estudiar la especialidá d'ausiliar de clínica nun centru de formación profesional. 

En 1993 apaez el so tercer poemariu n'asturiano: Heliocentru y en 1994 el so primer y únicu llibru de rellatos: La casa y otros cuentos. Fallez en Xixón en 1995, depués d'una llarga enfermedá.

Ta representada en delles antoloxíes tanto como poeta y como narradora: Antoloxía poética del Surdimientu (1989), El secretu de la lluvia (1992), La patria de la piel (1992), Antoloxía del cuentu asturianu contemporaniu (1994), Muyeres que cuenten (1995) y Les muyeres y los díes de la poesía asturiana contemporánea (1995).

En 1996, el Ateneo Obrero de Xixón espublizo la so poesía completa, na coleición «Tiempu de cristal»

Foi collaboradora habitual de les revistes asturianes Lletres Asturianes y Lúnula.

 Anguaño 
Dedicóse-y la XXIX Selmana de les Lletres Asturianes (2008)

 Referencies 

 Enllaces esternos 
Páxina dedicada a María Teresa González
LNE Maria Teresa Gonzalez
Esbilla de poemes 
Por si dixerais el mio nome... N'homenaxe a María Teresa González (Enllaz de descarga) 

Categoría:Escritores n'asturianu
Categoría:Escritores d'Asturies
Categoría:Persones de Xixón